നിഷ്ക്രിയ ആസ്തി: ഒറ്റത്തവണ തീര്പ്പാക്കലിന് കെ എഫ് സി അദാലത്ത് കോവിഡ് പശ്ചാത്തലത്തില് വമ്ബിച്ച ആനുകൂല്യങ്ങള് ഓഗസ്റ്റ് 24 മുതല് അപേക്ഷ നല്കാം സെപ്റ്റംബര് അവസാനത്തോടെ അദാലത്ത് തിരുവനന്തപുരം: കേരള ഫിനാന്ഷ്യല് കോര്പ്പറേഷന് സെപ്റ്റംബറില് ഒറ്റ തവണ തീര്പ്പാക്കല് അദാലത്ത് സംഘടിപ്പിക്കുന്നു. നിഷ്ക്രിയ ആസ്തി ആയ വായ്പകള് വമ്ബിച്ച ആനുകൂല്യങ്ങളോടെ തീര്പ്പാക്കാന് അവസരമുണ്ടാകും. കോവിഡ് മഹാമാരിയുടെ പശ്ചാത്തലത്തില്, വലിയ ആനുകൂല്യങ്ങള് ആയിരിക്കും അദാലത്തില് ലഭിക്കുക. രണ്ടു വര്ഷത്തോളമായി തുടരുന്ന മഹാമാരി വ്യവസായികള്ക്ക് കനത്ത ആഘാതമാണ് ഏല്പ്പിച്ചിരിക്കുന്നത്. കോവിഡിന്റെ രണ്ടാം തരംഗത്തിന്റെ പശ്ചാത്തലത്തില്, വായ്പകള് എടുത്തിട്ടുള്ളവര് തിരിച്ചടയ്ക്കാന് കൂടുതല് ബുദ്ധിമുട്ടുകള് നേരിടുന്നുണ്ട്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ കേരള ഫിനാന്ഷ്യല് കോര്പ്പറേഷനില് നിന്നും എടുത്ത വായ്പകള്ക്ക് മോറട്ടോറിയവും പുനക്രമീകരണവും പലിശ നിരക്കില് കുറവും ഉള്പ്പെടെയുള്ള നടപടികള് സ്വീകരിച്ചിട്ടുണ്ട്. എന്നിരുന്നാലും ഒറ്റത്തവണ തീര്പ്പാക്കലിലൂടെ വായ്പ അടച്ച് ബാധ്യത തീര്ക്കാന് അവസരം നല്കണമെന്ന് ആവശ്യപ്പെട്ട് ധാരാളം അപേക്ഷകള് ലഭിക്കുന്നുണ്ട്. കെ എഫ് സി സി എം ഡി ശ്രി. സഞ്ജയ് കൗള് കഅട പറഞ്ഞു. ഈ സാഹചര്യത്തിലാണ് അദാലത് സംഘടിപ്പിക്കുവാന് തീരുമാനിച്ചതെന്നും അദ്ദേഹം പറഞ്ഞു. ഈ വര്ഷം ജൂണ് 30 ന് നിഷ്ക്രിയ ആസ്തി ആയി രേഖപ്പെടുത്തിയ വായ്പകളാണ് ആണ് അദാലത്തില് ഉള്പ്പെടുത്തിയിട്ടുള്ളത്. ഇതില് പങ്കെടുക്കുന്നതിനായി ഓഗസ്റ്റ് 24 മുതല് അപേക്ഷ നല്കാം. ബാക്കി നില്ക്കുന്ന മുതല് തുകയുടെ ഒരു ശതമാനം അഡ്വാന്സ് ആയി അടക്കണം. സെപ്റ്റംബര് അവസാനത്തോടെയാണ് അദാലത്തു നടക്കുക. സുതാര്യത ഉറപ്പു വരുത്താനായി റിട്ടയേഡ് ജില്ലാ ജഡ്ജിയുടെ നേതൃത്വത്തില് ബോര്ഡിന്റെ സബ് കമ്മറ്റിയാണ് തീരുമാനമെടുക്കുക.. ഈ ദിവസങ്ങളില് ഇടപാടുകാരുമായി ചര്ച്ച ചെയ്തു, തീര്പ്പാക്കേണ്ട തുകയില് ഉഭയ സമ്മതത്തോടെയുള്ള തീരുമാനമെടുക്കും. വായ്പയുടെ കാറ്റഗറി, വായ്പ യിലെ ഇതുവരെയുള്ള തിരിച്ചടവ്, സെക്യൂരിറ്റി, തുടങ്ങിയ കാര്യങ്ങള് പരിശോധിച്ചാണ് അദാലത്തു തുക തീരുമാനിക്കുക. അദാലത് തുക അടയ്ക്കുവാന് ഇടപാടുകാര്ക്ക് ഡിസംബര് 31 വരെ സമയം ലഭിക്കും. ഈ തുക നവംബര് 30ന് ഉള്ളില് അടക്കുകയാണെങ്കില് 10 അധിക പലിശ ഇളവും ലഭിക്കുന്നതാണ്. Stories you may Like